Justin Bieber

**Justin Bieber**, (1° de marso, 1994), el ze un cantante canadeze.

*[[My World (Justin Bieber)|My World]]*, el só EP de debuto, el ze stà publegà a fin 2009 e l'è stà sertifegà disco de platino inte i Stati Unìi. *[[One Time]]*, el só primo sìngoło, el ze stà publegà a łiveło mondiałe senpre inte'l 2009 e el ga razonzesto ła top ten in Canada e in altri trenta paezi. Bieber el ze devenjesto el primo artista ad avere sete sìngołi de debuto inte ła clasìfega Billboard Hot 100. Inte'l 2010 el ga publegà *[[My World 2.0]]*, el só primo àlbun in studio. L'àlbun el ga debutà in prima pozision in diversi paezi e el ze stà sertifegà tre volte disco de platino. L'àlbun el zera stà presedùo da'l sìngoło *[[Baby (Justin Bieber)|Baby]]* in cołaborasion co Ludacris, che'l ghe ga parmetesto de vinser el *Diamond Award* par aver vendesto pì de 12 miłion de copie e el ze tutora el só sìngoło de major suceso inte i Stati Unìi.

Dopo ła publegasion de'l primo àlun el ga invià el primo 
tour a łiveło mondiałe, el *[[My World Tour]]*, e el ga publegà *[[My Worlds Acoustic]]* e *[[Never Say Never: The Remixes]]*; in zonta el ga zirà el só primo film concerto *[[Justin Bieber: Never Say Never]]*.

Inte'l 2011 el ga publegà *[[Under the Mistletoe|Under The Mistletoe]]*, el só segondo àlbun in studio, debutando in prima pozision inte ła Billboard Hot 200. *[[Believe (Justin Bieber)|Believe]]*, el terso àlbun in studio, el ze stà publegà inte'l 2012. Inte'l 2015, el ga publegà *[[Purpose]]*, el só cuarto àlbun in studio,che'l ga drento hit mondiałi cofà *[[What Do You Mean?]]*,*[[Sorry (Justin Bieber)|Sorry]]* e *[[Love Yourself (Justin Bieber)|Love Yourself]]*. Inte'l 2020, a distansa de 5 ani el pùblega *[[Changes (Justin Bieber)|Changes]]*, el só cuìnto àlbun in studio, contenjente *[[Yummy (Justin Bieber)|Yummy]]* e *[[Intentions (Justin Bieber)|Intentions]]*. Inte'l 2021 A ze rivà el turno de *[[Justice (Justin Bieber)|Justice]]*, el só sesto àlbun in studio, strasinà da hit come *[[Peaches (Justin Bieber)|Peaches]]*, *[[Hold On (Justin Bieber)|Hold On]]* e Holy.

Bieber el ga vinsesto numarozi premi, includesti i American Music Awards come "mejo artista de l'ano" inte'l 2010 e inte'l 2012 . El ze stà nomenà ai Grammy Awards inte ła categoria "mejo artista emerzente" e "mejo artista artista pop" inte'l 2011 e el ghe n'a vinsesti do, inte'l 2016 co ła canson Where Are Ü Now, inte ła categoria "mejo rezistrasion dance" e inte'l 2021 co 10,000 Hours inte ła categoria "mejo performance country de un do o un grupo". El ze una de łe sełebrità pì famoze al mondo e inte'l web, co pì de 90 miłion de "follower" so Facebook, 114 miłion so Twitter e co pì de 200 miłion so Instagram. El ze łl'artista sołista co pì iscriti so YouTube, oltra 60 miłion e anche co pì vizuałizasion, 27 miłiardi. El ze stà ełencà tre volte inte ła  łista de łe dièze sełebrità pì potenti da *[[Forbes]]*, inte'l 2011, 2012 e 2013.

Co un patrimonio de 250 miłion de dołari, el ze stà l'under 25 pì rico de'l mondo e el ze uno dei artisti de mazor suceso de senpre, avendo vendùo conplesivamente 200 miłion de copie tra àlbun e sìngołi.

Inte'l 2016, Bieber el ze deventà el primo artista a suparar i 10 miłiardi de vizuałizasion so Vevo.

Inte'l 2021 el ze deventò l'artista pì scoltà inte ła storia de ła piataforma Spotify, co un pico de 94 miłion de scoltadori mensiłi.

## Stiłe ed influense
Ła mùzega de Bieber ła ze prensipalmente pop, incorporando anca ełementi R&B. Inte'l 2010, Jody Rosen de ła rivista *[[Rolling Stone]]* el ga afermà che'l contenjùdo de ła só mùzega "el ofriva na dełicada introdusion ai misteri e ai dołori de l'adołesensa: canson piene de romantisizmo ma in partegołar łìbare da'l seso steso".
 Daspò el só suceso inte'l 2015 de ła trasa "Where Are Ü Now", Bieber el ga publegà l'àlbun ispirà a l'EDM, *[[Purpose]],* in cołaborasion co Diplo e Skrillex, DJ Snake e Major Lazer.

A Bieber A ze stà reconosùo el merito de aver aumentà ła cariera de altri cantanti come Carly Rae Jepsen e Madison Beer.

Bieber el ga influensà vari artisti discogràfeghi tra cui Why Don't We, Johnny Orlando, Niall Horan e Billie Eilish. In zonta i cantanti Dua Lipa e Charlie Puth i ga dichiarà de èsar stà influensài da ła descoerta de Bieber so YouTube, che łi ga ispirài a razonzder ło steso rezultado.

Bieber el ga mensonà Michael Jackson, The Beatles, Boyz II Men, Mariah Carey, Justin Timberlake, Stevie Wonder, Tupac e Usher come só ispirasion muzegałe.

## Biografia
Bieber el ze nasesto el 1º de marso del 1994 a London, Ontario, e el ze cresesto a Stratford. El ze l'ùnego fio de Jeremy Jack Bieber e Pattie Mallette. I zenidori no i ze mai sta spozài e só mare ła ze restada gravia cuando che'l gavea soło dizdoto ani. Pattie ła ga cresesto só fio co l'ajuto de ła mare, Diane e del parenjo Bruce. Nonostante che'l sìpia cresùo co ła fameja materna, Bieber el ga senpre mantenjesto un streto raporto anca co'l pare. Justin da'l łado paterno el ga na soreła, Jazmyn Kathleen (2008) ed un fradeło, Jaxon Julian (2009), nasesti da'l prim matrimonio del pare e na soreła, Bay (2018), nasesta dal só segondo matrimonio.

Durante ła só infanzia Bieber el zera intaresà a l'hockey, al calcio e ai scachi; el ga speso tenjùo łe só aspirasion muzegałe par sé steso. Cresendo el ga inparà a sonar el pianoforte, ła batarìa, ła chitara e ła tronba. Inte i primi mezi de'l 2007, a l'età de dòdeze ani, el ga cantà *[[So Sick]]* de Ne-Yo par un concorso łocałe de canto a Stratford e el ze rivà al segondo posto. Insieme a só mare, inte'l 2007 el ga tacà cargar video so  YouTube in cui el cantava canson de vari artisti (Usher, Chris Brown, Ne-Yo, Justin Timberlake ed altri) e A ze stà cusì che ga scominsià cusì ła só cariera.

### Vita privà

Da'l 2008 al 2009, Bieber el ga avùo na rełasion co Caitlin Beadles. Inte'l desenbre  2010, Bieber el ga inisià a frecuentar Selena Gomez. Dopo ła divizion inisiałe inte'l novenbre 2012, i ga avùo na rełasion a faze alterne, durada fin a marso 2018. Da agosto a desenbre 2016 el ga avesto na rełasion co ła modeła Sofia Richie.

El 13 de setenbre 2018 el se ga spozà sivilmente a New York co ła modeła statunitense Hailey Baldwin. Bieber e Hailey i ga tenjùo na serimonia ofisiałe a Bluffton, Carolina del Sud, el 30 de setenbre 2019.

### Sałute
Bieber el ga łotà co problemi de sałute mentałe, in partegołar co ła depresion e l'ansa, in vari momenti de ła só cariera.

L'8 de zenaro 2020, Bieber ga anunsià so'l só Instagram che A ghe jera stà dianjostegà ła małatìa de Lyme, afermando che łe specułasion de altre parsone segondo cui el drogava łe zera false. El ga anca revełà de aver ła mononucleozi infetiva, che ła ga influìo so ła só sałute neurołòzega e zenàrałe.

### Inisiadive comersiałe

#### Drew House
Inte'l zenaro 2019, Bieber ga łansà ła só łinea de fornimento, "Drew", co vari artìgołi streetwear unisex, tuti cai decorài co l’epogałe sìnboło de'l Smile o semplisemente "drew" scrivesto so'l davanti. Ła marca, ła se ispira al mondo de'l skateboard, ła propone t-shirt łarghe, majon, braghe, braghete curte e altri tochi abinài, in cołori neutri. Inte'l setenbre 2019, dopo un ano de cołaborasion co'l CEO de Schmidt Naturals, Michael Cammarata, Bieber ga łansà ła só łinea de deodoranti, "Here+Now".
Inte l'otobre 2020, Bieber ga rełasà na edision łimitada de łe Crocs, na cołaborasion co Crocsmarca. El design el se ispira a ła gama Classic Clog e al zało caratarìstego de ła só marca de fornimento parsonałe. El ze stà vendùo traverso el sito Crocs e canałi de e-commerce partner, e vendùo anca inte i negosi al detałio in Sina e Corea del Sud, nonché so'l sito Web de ła łinea de fornimento, Drew House.

#### Bieber x Tim Hortons
Inte'l novenbre 2021, ła caena Tim Hortons ga inisià na promosion co'l cantante, che includeva l'usida de Timbits "Tim Biebs" in edision łimitada e el merchandising de conpanjamento.

#### Bieber x Piaggio Vespa
El 17 de desenbre 2021 ła dita itałiana *[[Piaggio Vespa]]* anuncia tramite dei post so ła piataforma Instagram de aver scominsià na cołaborasion co'l cantante canadeze. So l'argomento el cantante dichiara: "I me fan i sa cuanto che mi A ame el sport: el skateboard, l'hockey, el basket, ła BMX. Son da senpre atrato da sto misioto de stiłe, ełegansa e vełosità".

## Cariera
### 2008-2009: ła scoverta e ''My World''
[sinistra|thumb|Justin Bieber a l'età de 15 ani al ''Nintendo World Store'' inte'l [2009]]
Mentre el gera drìo navegar so Internet, el produtor Scooter Braun se ga inbatùo in un video de Bieber del 2007. Inpresionà, Braun ga rentrasà Patricia Mallette, só mare de'l tozo.
Al prensipio rełutante a l'idea, 'st'ùltema ła se ga convinsesto e parmetesto a Justin de andar ad Atlanta, par rezistrar na demo. El ga firmà presto un contrato co ła Raymond Braun Media Group (RBMG), na joint venture tra Braun e Usher. Drioman 'st'ùltemo el ga organizà un provin co Antonio L.A. Reid e inte l'otobre 2008 el ga firmà un contrato discogràfego co ła Island Records e ghe ze stà cusì na nova joint venture tra ła RBMG e ła Island Records. Bieber e só mare i se ga trasferìo tenporaneamente ad Atlanta indove A vivea anca Usher e Braun. 'St'ùltemo l'è devenjesto só manager e i ga inisià a rezistrar un EP.

*[[One Time]]*, el só singoło d'ezordio, el ze stà trazmetesto in radio propio mentre Bieber el zera drio rezistra el só àlbun de debuto. Ła canson ła ga razonzesto ła pozision nùmaro 12 so'l Billboard Canadian Hot 100 e drioman ła pozision nùmaro 17 so ła Billboard Hot 100. Durante l'utuno 2009 el ga otenjesto el suceso so i marcà intarnasionałi. El brano l'è devenjesto disco di platino in Canada e intei i Stati Unìi, d'oro in Austrałia e Nova Zełanda. *[[My World (Justin Bieber)|My World]]*, el só primo EP, el ze venjesto fora el 17 de novenbre 2009. El segondo singoło estrato l'è stà *[[One Less Lonely Girl]]* mentre so iTunes ze venjesti publegài nantri do singołi, *[[Love Me (Justin Bieber)|Love Me]]* e *[[Favorite Girl]]*. *One Less Lonely Girl* l'è stà mandà in onda drioman inte łe radio ed entra inte ła Top 15 in Canada e Stati Unìi. L'EP par zonta el ze stà sertifegà come disco platino inte i Stati Unìi e dopio disco de platino in Canada e in Renjo Unìi. Par promovar 
el disco, Bieber el ga reałizà arcuanti show da'l vivo, come al *[[The Ellen DeGeneres Show]]*, *[[Good Morning America]]* e *It's On with Alexa Chung**.*

Durando ła serimonia de nadałe a ła Caza Bianca Bieber el se ga ezibìo co ła canson *[[Someday at Christmas]]* de Stevie Wonder par el presidente statunitense Barack Obama e ła first lady Michelle Obama. L'evento el ze stà trazmetesto el 20 de desenbre 2009 so l'emitente TNT. Bieber el ze stà anca uno dei prezentadori dei sincuantadozèzemi Grammy Awards, el 31 de zenaro 2010 e el ga partesipà a ła reintarpretasion de *[[We Are the World]]* a sostenjo de łe vitime de'l taremoto de Haiti, cantando el peso de vertura che inte ła varsion orizenałe ła ze cantada da Lionel Richie. El 12 de marso 2010 el ga rezistrà anca na varsion de *Waving Flag* de K'naan par i *Young Artists for Haiti*, in cui el ze prezente inte'l peso de serada.

### 2010-2011: ''My World 2.0'' e ''Never Say Never''
thumb|Bieber canta durando el 
só ''My World Tour''
*[[Baby (Justin Bieber)|Baby]]*, el primo singoło de l'
àlbun *[[My World 2.0]]* publegà inte'l zenaro 2010, l'è devenjesto el só pì grando suceso, razonzendo ła Top 10 in sete paezi e ła Top 5 inte i Stati Unìi. Altri due singoli, *[[Never Let You Go (Justin Bieber)|Never Let You Go]]* e *[[U Smile]]*, i ze entrài inte ła top 30 dei Stati Unìi e inte ła top 20 de'l Canada. L'àlbun el ga resevesto "in zenerałe zudisi favorevołi". Bieber el ga debutà al nùmaro uno de ła Billboard 200, deventando el pì zòvane cantante mascołìn a suparar el record de Stevie Wonder de'l 1963. In azonta *My World 2.0* el ga debutà a ła prima pozision de ła Canadian Albums Chart, Irish Albums Chart, Australian Albums Chart e New Zealand Albums Chart e el razonze ła Top 10 in nantri cuìndeze paezi. Par promòver l'àlbun, Bieber el ze aparìo in racuanti programi in direta, tra cui *[[The View (programa tełevizivo)|The View]]*, *[[Nickelodeon Kids' Choice Awards|Kids' Choice Awards 2010]]* e *[[The Late Show with David Letterman]]*. Bieber collaborò con Sean Kingston inte'l brano *[[Eenie Meenie]]* (drioman insarìo in *My World 2.0*), razonzendo ła top 10 inte'l Renjo Unìo e in Austrałia, e ła top 20 in altri marcài mondiałi.

El 10 de apriłe 2010 Bieber el ze stà ospite de'l programa *[[Saturday Night Live]]*. *[[Somebody to Love (Justin Bieber)|Somebody to Love]]*, el segondo estraesto da l'àlbun, el ze stà publegà inte'l meze de apriłe 2010, insieme ad un remix rejistrà co Usher.

[left|thumb|Justin Bieber a ła [Caza Bianca]]

El ga partesipà in una pontada de **, andà in onda el 23 de setenbre 2010 inte i Stadi Unìi, intarpretando el ròło de "un adołesente sidià che'l ga da afrontar ła difisiłe desizion revardo al só ùnego fradeło". Bieber el ze prezente anca inte l'epizodio drio, in cui el só parsonajo el vien copà. Ai MTV Video Music Awards de'l 2010 el se ezibise in un medley de *U Smile*, *Baby* e *Somebody to Love*. Inte l'otobre 2010 el ga anuncià ła publegasion de *[[My Worlds Acoustic]]*, àlbun acùstego contenjente tuti i brani de *My World 2.0* reinterpretài in ciave acùstega e co ła zonta de un brano inedito mai publegà, intitołà *[[Pray (Justin Bieber)|Pray]]*.

L'11 de febraro 2011 A vien meso in comersio el film-conserto in 3D *[[Justin Bieber: Never Say Never]]*, direto da Jon Chu (che'l ze stà anca el rezista de *[[Step Up 3D]]*). El primo zorno el film el ga incasà 12,4 miłion de dołari e in totałe el ga incasà 30,3 miłion de dołari. L'incaso el ze sìmiłe a cueło de Miley Cyrus co'l só *[[Hannah Montana & Miley Cyrus: Best of Both Worlds Concert]]* che ga incasà 31,1 miłion de dołari. El film el ze conpanjà da un novo EP *[[Never Say Never: The Remixes]]*, publegà el 14 de febraro 2011.

Inte'l zunjo 2011 Bieber ze entrà a ła segonda pozision de ła clasifega Forbes de łe sełebrità pì pagàe soto i trent'ani. Infati inte un ano el ga vadanjà 53 miłion de dołari.

El 28 de agosto 2011 el ga vinsesto el titoło de "Mejo video mascołin" ai MTV Video Music Awards 2011; cuando che'l ze montà so'l palco a resever el premio el ga fazesto un descorso in cui el ga afermà de dover rengrasiar Jezù par averghe dà el tałento che ło ga portà a vinser 'sto premio.

### 2011-2013: ''Under the Mistletoe'' e ''Believe''
[thumb|Justin Bieber durando el só [Believe Tour in concerto a Minneapolis inte l'otobre de'l 2012]]
Inte'l 2011 Justin Bieber ga rezistrà el só novo àlbun *[[Believe (Justin Bieber)|Believe]]*, antisipà el 1º novenbre da l'àlbun de nadałe *[[Under the Mistletoe]]*, che ga debutà da ła prima pozision de ła Billboard 200 vendendo  copie inte ła prima setimana de usida.Drioman A ze stà antisipà che'l titoło de'l primo singoło estraesto da *Believe* el sarìa stà *[[Boyfriend (Justin Bieber)|Boyfriend]]*, produzesto da Mike Posner. El brano el ze stà definìo da'l steso  interprete come na via de mezo tra *[[SexyBack]]* de Justin Timberlake e *Girlfriend* dei 'N Sync. El singoło el ze stà  publegà el 26 de marso 2012.

Inte'l łujo 2012 el ga cołaborà co i Far East Movement inte'l singoło *[[Live My Life]]*. Inte'l 2012 a Justin e a Lady Gaga A ze stà proponesto de èsar dei Extraterestre|ałieni]] inte'l film in usida *[[Men in Black 3]]*, el terso de ła fortunada saga. El ga vinsesto el Mejo look ai TRL Awards 2012 e el ze aparìo co ła moroza Selena Gomez, Ashley Tisdale e altri in un video indove i bała so łe note de *[[Call Me Maybe]]* de Carly Rae Jepsen. Inte'l majo de'l 2012 Forbes el ło clasifegà terso inte ła łista de łe sento sełebridà pì riche e potenti de'l mondo, in cuanto inte l'ùltemo ano Bieber el ga vadanjà ben 55 miłion de dołari.

Inte'l łujo de'l 2012 el ze stà informà che łe só canson  *All Around The World* e *Believe* łe farà parte de ła cołona sonora de łe Ołnpiadi che łe se tenjarà a Łondra. *All Around The World* ła ze stà sełiesta par zona cofà sotofondo muzegałe inte ła canpanja publisidaria trazmetesa inte i ùltemi zorni de łujo. Senpre inte'l 2012 el ze stà pì volte premià ai Teen Choice Awards: infati el ga vinsùo inte łe categorie cofà mejo artista mascołin, mejo canson de un artista mascołin par *Boyfriend*, mejo artista mascołin de l'istà e mejo icona de stiłe mascołin.

Inte l'otobre 2012 el ga organizà na falsa rapina ai só dani declarando che'l ghe fuse sotrà anca el computer. El zorno drio el ga afermà che  arjera na trovata publisidaria par el łanso de *[[Beauty and a Beat]]*, el só novo singoło in cołaborasion co Nicki Minaj. El video el rezulta èsar el pì visto inte'l menor tenpo da'l łanso so VEVO e YouTube, suparando el record de *[[Little Things (One Direction)|Little Things]]* dei One Direction, record durà na soła setimana. Justin Bieber durando el programa de Ellen DeGeneres el ga anuncià che a zenaro 2013 sarìa venjisto fora un novo àlbun da'l titoło *[[Believe Acoustic]]* contenjente dieze trase: sete varsion acùsteghe de canson za prezente in *Believe* (*Boyfriend*, *[[As Long as You Love Me (Justin Bieber)|As Long as You Love Me]]*, *Beauty and a Beat*, *She Don't Like The Lights*, *Take You*, *Be Alright*, *All Around The World*), un bonus track, e do canson acùsteghe inedite.

El 18 marso 2013 A ze stà publegà el singoło *[[ThatPower]]* in cołaborasion co Will.i.am.

### 2013-2014: ''Journals'' e Believe Movie e altre aparision
Onji łuni, da'l 7 ottobre fin a'l 9 desenbre 2013, Justin el ga publegà un diverso singoło promosionałe par el só pròsemo àlbun che'l venjarà fora inte ła prima metà de'l 2014. I singołi, ciamà *#MUSICMONDAYS*, i ze intitołà *[[Heartbreaker (Justin Bieber)|Heartbreaker]]*, *[[All That Matters (Justin Bieber)|All That Matters]]*, *[[Hold Tight (Justin Bieber)|Hold Tight]]*, *[[Recovery (Justin Bieber)|Recovery]]*, *[[Bad Day (Justin Bieber)|Bad Day]]*, *[[All Bad]]*, *[[PYD (singolo)|PYD]]* (feat. R. Kelly), *[[Roller Coaster (Justin Bieber)|Roller Coaster]]*, *[[Change Me (Justin Bieber)|Change Me]]* e *[[Confident (Justin Bieber)|Confident]]* (feat. Chance the Rapper*)*. A concluzion dei dieze łuni Justin el ga anunisà par el 23 desenbre de'l steso ano l'usida de na rancura ciamada *[[Journals (album)|Journals]]* contenjente i 10 singołi promosionałi e 6 trase inedite co artisti come Big Sean, Lil Wayne e Future, el video muzegałe de *All That Matters*, el trailer de *Believe* e un filmà de Justin in Guatemala par Pencils of Promise. Le trase inedite de Journals łe ze : *One Life*, *Backpack*, *What's Hatnin*, *Swap It Out*, *Memphis* e *Flatline* (venjesta fora a gratis so l'App Store statunitense).

El 25 desenbre 2013 A ze venjùo fora el só segondo film biogràfego, *Justin Bieber's Believe*.

A novenbre 2014 Bieber el ga pulegà ła canson *Home To Mama* in cołaborasion co Cody Simpson.

A febraro 2015 A zera stà publegà ła canson *[[Where Are Ü Now]]*, in cołaborasion co Skrillex e Diplo. A marso 2015 Bieber el conparise inte'l video de Carly Rae Jepsen, *[[I Really Like You]]*. Inte l'isteso meze Justin Bieber l'è stà el parsonajo anuałe  "rostìo" inte'l programa *Comedy Central Roast,* in onda so Comedy Central.

### 2015-2019: ''Purpose'' e altre atività
Il 28 agosto 2015 Bieber el ga publegà *[[What Do You Mean?]]*, el primo singoło de'l só novo àlbun *[[Purpose]]*. El singoło el ga debutà in prima pozision inte ła Billboard Hot 100. El ze stà el pì zòvane artista a debutar in prima pozision in sołi sincue menuti vadanjándose un Guinness World Record. El 22 otobre A ze stà publegà *[[Sorry (Justin Bieber)|Sorry]]*, segondo singoło de'l novo àlbun, el cuało, el 23 zenaro, dapò 8 setimane non consecutive a'l segondo posto, el va a'l primo posto de ła Billboard Hot 100, deventando ła segonda canson in tałe pozision de Bieber. Anca el terso singoło Love Yourself (Justin Bieber) el riva a'l primo posto de ła clasifega; in tal modo Bieber el ze deventà el primo artista mascołin ad aver tre canson da'l steso àlbun a'l nùmaro 1, da cuando ghe gaveva riusìo Justin Timberlake co FutureSex/LoveSounds inte'l 2006/2007. Company el ze stà el cuarto singoło, publegà l'8 marso 2016.

*[[Purpose]]* el ze stà publegà el 13 novenbre 2015, debutando in prima pozision inte ła Billboard 200, deventando el só sesto àlbun a debutar in cueła pozision. E el ze stà cuarto àlbun pì vendùo a'l mondo inte'l 2015, co 3,1 miłion de copie vendùe.

L'11 novenbre, Bieber el conferma el *[[Purpose World Tour]],* che'l scumisiarà a Seattle el 9 marso 2016. El tour el ze inisià come programà el 9 marso 2016 ma el ze termenà el 24 zunjo 2017, scansełando łe restanti tape, par "sircostanze inpreviste".

El 22 łujo 2016 el pùblega insieme a Major Lazer e a ła cantante daneze MØ, el singoło Cold Water, che'l debuta a'l nùmaro do inte ła Hot 100, deventando l'artista co pì debuti a'l nùmaro do, suparando Mariah Carey .

Ad agosto 2016 el cołabora insieme a DJ Snake inte'l brano de suceso Let Me Love You.

Inte l'apriłe 2017, Luis Fonsi e Daddy Yankee i ga rełasà un remix de Despacito co Bieber. Par el cantante canadeze ła ze ła prima canson che'l canta in spanjoło. 'Sto remix el ghe ga parmetesto a ła canson de ndar in top 10 de ła Hot 100.

Bieber insieme a DJ Khaled, Chance the rapper, Quavo e Lil Wayne, el rełasa el 28 Apriłe 2017 el singoło I'm the one. Ła canson ła debuta a'l nùmaro de ła Billboard Hot 100,deventando el só segondo debuto a'l primo posto e ła só cuarta canson a'l primo posto. Na setimana daspò Despacito ła riva a'l primo posto, e se trata de ła prima canson in łengua spanjoła a razónzer tałe traguardo da oltra 20 ani, e in pì ła fa de Bieber el primo artista de senpre a otenjer do primi posti in do setimane consecutive.

A zunjo 2017 A vien fora 2U, brano in cołaborasion co el DJ franseze David Guetta.

Inte l'agosto 2017 el ga publegà el singoło *[[Friends (Justin Bieber e BloodPop)|Friends]]* insenbre a BloodPop. A łujo 2018 Dj Khaled el ga publegà el brano "No Brainer" in cołaborasion co Chance the rapper e Quavo.

El 25 marso 2019, Bieber el ga anunsià tramite Instagram che'l se gavarìa ciapà na pauza da ła mùzega par rezolver "problemi profondamente radegài". Tutavia, drioman el ghe ga anunsià a'l Coachella Valley Music and Arts Festival che un cuinto àlbun in studio el zera in arivo.

El 10 majo 2019, el cantante britànego  Ed Sheeran e Bieber i ga publegà el singoło "I Don't Care", dall'album *[[No. 6 Collaborations Project]]* de Sheeran, razonzendo el nùmaro 1 in 26 paezi e razonzendo le pico a'l nùmaro 2 inte i Stati Unìi. Bieber drioman el ze aparìo inte un remix de'l singoło de Billie Eilish "Bad Guy", venjùo fora l'11 łujo. El 4 otobre 2019 el ga publegà el brano "10.000 Hours" insieme a'l do Dan + Shay.

### 2020: ''Changes, Justice e Freedom''
El 21 apriłe 2019 Justin Bieber inte un conserto co l'amiga Ariana Grande, el ghe comunega ai só fans che un novo àlbun el sarìa stà publegà tra poco tenpo. Tramite un post su Instagram el cantante canadeze el conferma che'l 2020 el sarìa stà l'ano de'l só novo àlbun, e el 24 desenbre so YouTube el pùblega el trailer ofisiałe, co tanto de date de'l tour.
El 3 zenaro 2020 A vien meso in comerso le singoło *[[Yummy (Justin Bieber)|Yummy]]* come antisipasion  de l'àlbun e el debuta a'l nùmaro do  inte ła Billboard Hot 100. El 7 febraro A ze stà el turno de'l segondo estrato *[[Intentions (Justin Bieber)|Intentions]]*, reałizà in cołaborasion co'l rapper Quavo. El 14 febraro A vien invese publegà l'intiero àlbun, intitołà *[[Changes (Justin Bieber)|Changes]]*, el cuało el debuto a'l nùmaro uno inte ła *[[Billboard 200]]* rendendoło l'artista pì zòvane co sete àlbun in sima inte ła clasifega,suparando el record de Elvis Presley.

El 27 zenaro A vien rełaada na docu-serie so YouTube, *Justin Bieber: Seasons*, formada da 10 epizodi andài in onda fin a'l 19 febraro, mostrando l'intiero proseso de ła reałizasion de'l novo prozeto.

## Inpenjo sosiałe
Bieber el se schiera a favor de ła comunità LGBT, infati el ga cołaborà co'l prozeto ''It Gets Better'', che'l ga come fin prevenir i suicidi dei zòvani partenjenti a ła comunità LGBT. Justin Bieber el ga ciapà parte a racuanti inpenji umaniadari, prensipalmente vizite in ospeałi. Ła só atività fiłantròpega ła se concretiza inte'l 2012 co ła nasita de'l programa *Music Makes It Better*, che'l se ocupa de portar mùzega, arte e altri programi inte łe struture de ospeałi. A 'sto progrmaa ga cołaborà anca Victoria Justice e i The Band Perry. Łe vizite de Bieber ad alguni ospeałi i ze vizibiłi inte'l video de'l só singoło *[[Pray (Justin Bieber)|Pray]]*.

Inte'l 2013, Bieber el ga łansà ła só canpanja online #GiveBackPhilippines par jutar łe vititme de'l tifone Haiyan e e ze ndà inte łe Fiłipine dopo aver rancurà 3 miłion de dołari. El só łaoro inte'l paeze ghe ga vałesto na steła so ła Walk of Fame fiłipina. Sostiene anche il Children's Miracle Network Hospitals e l'Alzheimer's Association.

Inte'l setenbre 2017, Bieber el ga donà $25.000 a ła Croze Rosa mericana par agiutar łe parsone in Texas dopo ła grave destrusion cauzada da l'uragan Harvey.

## Notasion